1975R2730 — SL — 01.01.1996 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B UREDBA (EGS) št. 2730/75 SVETA z dne 29. oktobra 1975 o glukozi in laktozi (UL L 281, 1.11.1975, p.20)

spremenjena z:









▼B

UREDBA (EGS) št. 2730/75 SVETA

z dne 29. oktobra 1975

o glukozi in laktozi







SVET EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti in zlasti člena 235 Pogodbe, ob upoštevanju predloga Komisije, ob upoštevanju mnenja Evropskega parlamenta ( 1 ), ker je zato, da ne bi prišlo do tehničnih težav v zvezi s carinskim režimom, Odločba Sveta z dne 12. decembra 1964 ( 2 ) o uvedbi nekaterih sprememb skupne carinske tarife, predvidela za glukozo, glukozni sirup, laktozo in laktozni sirup eno tarifno številko in za kemično čisto glukozo in laktozo drugo tarifno številko; ker sta glukoza in laktoza iz podštevilk 17.02 B II in 17.02 A II na seznamu v Prilogi II k Pogodbi in zanju torej velja sistem trgovanja s tretjimi deželami, predviden v okviru skupne ureditve trgov, ki jim pripadata, za kemično čisto glukozo in laktozo, ki nista na seznamu Priloge II k Pogodbi, pa velja sistem carin, katerih gospodarski učinek je lahko bistveno drugačen; ker ta situacija povzroča še toliko večje težave, ker so zadevni proizvodi ne glede na stopnjo njihove čistosti iz istih osnovnih proizvodov; ker je merilo za carinsko razvrščanje med proizvodi, ki so kemično čisti, in tistimi, ki niso, 99-odstotna stopnja čistosti; ker imajo lahko proizvodi z rahlo višjo ali rahlo nižjo stopnjo čistosti enako gospodarsko uporabo; ker torej uporaba različnih sistemov vodi k izkrivljanju konkurence, ki je še toliko večje zaradi medsebojne zamenljivosti; ker je edina rešitev teh težav upoštevanje Odločbe Sveta z dne 12. decembra 1964 tako, da se proizvodi enako gospodarsko obravnavajo ne glede na stopnjo njihove čistosti ali v ustreznem obsegu z usklajevanjem obravnave obeh skupin proizvodov; ker Pogodba posebej ne določa organa, ki je potreben za tako ukrepanje; ker je treba v teh okoliščinah sprejeti potrebne ukrepe na podlagi člena 235 Pogodbe; ker je najustreznejši ukrep ta, da se na kemično čisto glukozo razširi obravnava, ki velja za drugo glukozo v skladu z Uredbo Sveta (EGS) št. 2727/75 ( 3 ) z dne 29. oktobra 1975 o skupni ureditvi trga z žitom, in da se na kemično čisto laktozo razširi obravnava, ki velja za drugo laktozo v skladu z Uredbo Sveta (EGS) št. 804/68 ( 4 ) z dne 27. junija 1968 o skupni ureditvi trga z mlekom in mlečnimi izdelki, kakor je bila nazadnje spremenjena z Uredbo (EGS) št. 740/75 ( 5 ), SPREJEL NASLEDNJO UREDBO:







▼M1

Člen 1

Ureditev, določena z Uredbo (EGS) št. 2727/75 in z določbami, sprejetimi za uporabo te uredbe, za glukozo in glukozni sirup v podštevilkah 1702 30 91, 1702 30 99 in 1702 40 90 kombinirane nomenklature, se razširi na glukozo in glukozni sirup, ki sodita v podštevilki 1702 30 51 in 1702 30 59 kombinirane nomenklature.

Člen 2

Ureditev, določena z Uredbo (EGS) št. 804/68 in z določbami, sprejetimi za uporabo te uredbe, za laktozo in laktozni sirup, ki sodita v podštevilko ►M2 1702 19 00 ◄ kombinirane nomenklature, se razširi na laktozo in laktozni sirup iz podštevilke ►M2 1702 11 00 ◄ kombinirane nomenklature.

Člen 3

Kadar se ureditev za glukozo in glukozni sirup iz podštevilk 1702 30 91, 1702 30 99 in 1702 40 90 in ►M2 1702 19 00 ◄ kombinirane nomenklature spremeni v skladu s členom 43 Pogodbe ali v skladu s postopki, uvedenimi za uporabo navedenega člena, se takšne spremembe ustrezno razširijo na glukozo in glukozni sirup oziroma na laktozo ali laktozni sirup iz podštevilk 1702 30 51, 1702 30 59 in ►M2 1702 11 00 ◄ kombinirane nomenklature, razen če so v skladu z istimi postopki sprejeti drugi ukrepi za uskladitev ureditve, ki se uporablja za te proizvode, z ureditvijo, ki se uporablja za že omenjene proizvode.

▼B

Člen 4

1. Uredba Sveta št. 189/66/EGS ( 6 ) z dne 24. novembra 1966 o glukozi in laktozi se razveljavi.

2. Sklicevanje na Uredbo, ki jo razveljavlja odstavek 1, velja kot sklicevanje na to uredbo.

Člen 5

Ta uredba začne veljati 1. novembra 1975.

Ta uredba je v celoti zavezujoča in se neposredno uporablja v vseh državah članicah.